laion/Wikipedia-Exotic huggingface dataset:
২০০৯ বাংলাদেশ ফেরী দুর্ঘটনা

২০০৯ বাংলাদেশ ফেরী দুর্ঘটনা বাংলাদেশের কিশোরগঞ্জ জেলার মিঠামইন উপজেলায় দাইড়া নদীতে ৪ ডিসেম্বর সংগঠিত হয়। একটি যাত্রীবাহী খেয়া এবং একটি লঞ্চের মুখোমুখি সংঘর্ষের ফলে এই দুর্ঘটনা ঘটে। এতে কমপক্ষে ৪৭জন লোক প্রাণ হারায়। সকালবেলা নদী যখন কুয়াশাচ্ছন্ন ছিল, তখন এই দুর্ঘটনা ঘটে। স্থানীয় সময় সকাল ৯টার দিকে, রাজধানী শহর ঢাকা থেকে ১০০ কিলোমিটার দূরে দাইড়া নদী দিয়ে যাত্রা করার সময় ঘন কুয়াশার কারণে দৃষ্টিভ্রম হয়ে ইঞ্জিনচালিত লঞ্চের সাথে সংঘর্ষ করার ফলে দুর্ঘটনা ঘটে। এই দুর্ঘটনার মাত্র এক সপ্তাহ পূর্বে বাংলাদেশে আরেকটি ফেরী দুর্ঘটনা ঘটে, যাতে অন্ততপক্ষে ৮৫ জন নিহত হয়। কিশোরগঞ্জ জেলার পুলিশ প্রধান, আনোয়ার হোসাইন, মন্তব্য করেন যে হতাহতের মধ্যে বেশীরভাগই নারী এবং শিশু ছিল এবং ঢাকা থেকে বিশেষজ্ঞ ডুবুরীদল সম্পূর্ণরূপে অনুসন্ধান চালিয়ে আরো ৪৬টি দেহ পুনরুদ্ধার করে। তিনি মিডিয়া বিবৃতিতে জানান যে ৮জন লোক খুঁজে পাওয়া ব্যতীত এই উদ্ধার কার্যক্রম শুক্রবার সন্ধ্যায় শেষ হয়। বাংলাদেশের প্রধানমন্ত্রী, শেখ হাসিনা, স্বজন হারানো পরিবারের সদস্যদের সমবেদনা জানান। শাহ কামাল, কিশোরগঞ্জ জেলার প্রধান সরকারি অফিসার সকালের কুয়াশার জন্য বৈরী অবস্থাকে দায়ী করেন এবং এই ঘটনার জন্য চালকের ত্রুটিও উল্লেখ করেন। "47 die as boat sinks after hitting launch: 8 missing in the accident in Daira river in Kishoreganj"। ১৩ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৭।  "Bangladesh ferry accident leaves 46 dead"। ১৭ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৭।  Bangladesh ferry sinks - at least 46 are dead
উর্বশী ঢোলকিয়া

উর্বশী ঢোলাকিয়া হচ্ছেন একজন ভারতীয় টেলিভিশন অভিনেত্রী। তিনি স্টার প্লাসে সম্প্রচারিত জনপ্রিয় নাটক কাসৌটি জিন্দেগী কে-এ কমলিকা বসু চরিত্রে অভিনয়ের মাধ্যমে অধিক পরিচিতি অর্জন করেছেন। এছাড়াও তিনি কালারসে প্রচারিত জনপ্রিয় রিয়্যালিটি অনুষ্ঠান বিগ বসের ষষ্ঠ আসরে অংশগ্রহণ করেছেন, যেখানে তিনি ২০১৩ সালের প্রথম দিকে বিজয়ী হন। বর্তমানে তিনি কালারসে প্রচারিত কল্পনাপ্রসূত টেলিভিশন নাটক চন্দ্রাকান্তে রানী ইরাবতীর চরিত্রে অভিনয় করছেন। উর্বশী ঢোলাকিয়া অভিনেত্রী রেবতীর সঙ্গে লাক্সের এক টিভি বিজ্ঞাপনে মাত্র ছয় বছর বয়সে উপস্থিত হওয়ার মাধ্যমে তার অভিনয়ে কর্মজীবন শুরু করেন, এরপর তার প্রথম টেলিভিশন ধারাবাহিক দেখ ভাই দেখ-এ শিল্পা চরিত্রে অভিনয় করেন, এই নাটকটি দূরদর্শনে সম্প্রচারিত হয়েছিল। পরবর্তীতে তিনি ওয়াক্ত কি রাফতার নাটকে অভিনয় করেছেন। এছাড়াও তিনি ঘর এক মন্দির, কভি সৌতন কভি সাহেলি, কাসৌটি জিন্দেগী কে এবং কাহি তো হোগার মতো নাটকে অভিনয় করেন। ধোলাকিয়া কাসৌটি জিন্দেগী কেতে কমলিকা বসুর চরিত্রে অভিনয় করার মাধ্যমে অধিক জনপ্রিয়তা অর্জন করেন। ২০১২ সালে তিনি কালারসে প্রচারিত জনপ্রিয় রিয়্যালিটি অনুষ্ঠান বিগ বসের ষষ্ঠ আসরে অংশগ্রহণ করেন এবং ১২ জানুয়ারি ২০১৩ সালে উক্ত মৌসুমের বিজয়ী হিসেবে আবির্ভূত হন। ২০১৭ সালে তিনি কালারসে প্রচারিত কল্পনাপ্রসূত টেলিভিশন নাটক চন্দ্রাকান্তে রানী ইরাবতীর চরিত্রে অভিনয় করেন। "Serial thriller"। The Telegraph। ২৮ জানুয়ারি ২০০৪।  "Sinfully yours: Arguably the biggest vamp on the small screen, Urvashi Dholakia.."। The Hindu। Chennai, India। ১ জুন ২০০৬। ২৮ ডিসেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৭।  Pisharoty, Sangeeta Barooah (১২ আগস্ট ২০০৪)। "The queen of bad things"। The Hindu। Chennai, India। ৪ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৫।  "Urvashi Dholakia television's favorite Komolika crowned the winner of Bigg Boss 6"। zeenews.india.com। ১২ জানুয়ারি ২০১৩।  "Urvashi Dholakia on her comeback in Chandrakanta, Ekta Kapoor giving her a magic wand and her pride in others imitating Komolika"। The Indian Express (ইংরেজি ভাষায়)। ২০১৭-০৬-২৯। সংগ্রহের তারিখ ২০১৭-০৭-২৮।  উইকিমিডিয়া কমন্সে উর্বশী ঢোলকিয়া সংক্রান্ত মিডিয়া রয়েছে। টুইটারে উর্বশী ঢোলকিয়া ইন্সটাগ্রামে উর্বশী ঢোলকিয়া ফেসবুকে উর্বশী ঢোলকিয়া ইন্টারনেট মুভি ডেটাবেজে উর্বশী ঢোলকিয়া (ইংরেজি)
সম-অবিচ্ছিন্ন চিত্রণ

টপোগাণিতিক সমতুলতা এখানে পুনর্নির্দেশ করে। গণিতের টপোগণিত শাখায় সম-অবচ্ছিন্ন চিত্রণ (ইংরেজি ভাষায়: Homeomorphism বা Topological isomorphism) বলতে দুইটি টপোজগতের মধ্যে এদের টপোগাণিতিক ধর্মের সাপেক্ষে এক বিশেষ ধরনের সমচিত্রণকে বোঝায়। দুইটি টপোজগতের মধ্যে সম-অবিচ্ছিন্ন চিত্রণ সম্ভব হলে বলা হয়, এই দুইটি সম-অবিচ্ছিন্নভাবে চিত্রণযোগ্য (homeomorphic)। অর্থাৎ টপোগাণিতিক দৃষ্টিকোণ থেকে এরা অভিন্ন। সাধারণভাবে বলতে গেলে টপোজগৎ হচ্ছে এক ধরনের জ্যামিতিক বস্তু, আর সম-অবিচ্ছিন্ন চিত্রণ হচ্ছে বস্তুটিকে অবিচ্ছিন্নভাবে টেনে-মুচড়ে নতুন আকারের বস্তুতে রূপ দেয়া। সুতরাং একটি বর্গ এবং একটি বৃত্ত সম-অবিচ্ছিন্নভাবে চিত্রণযোগ্য। টপোগণিতবিদদের নিয়ে বহুল প্রচলিত একটি ঠাট্টা আছে যে তারা কফি কাপ থেকে ডোনাট পৃথক করতে পারেন না, কেননা তাত্ত্বিকভাবে একটি ডোনাটকে টেনে মুচড়ে একটি কফি কাপের আকার দেয়া সম্ভব (ছবিতে দেখুন)। "Analysis Situs selon Poincaré (1895)"। serge.mehl.free.fr। ১১ জুন ২০১৬ তারিখে মূল থেকে আর্কাইভ করা। সংগ্রহের তারিখ ২৯ এপ্রিল ২০১৮।  Gamelin, T. W.; Greene, R. E. (১৯৯৯)। Introduction to Topology। Courier। পৃষ্ঠা 67।
শহিদুর রহমান

শহিদুর রহমান শহিদ (জন্ম: ১ জানুয়ারি, ১৯৬৩) চট্টগ্রামে জন্মগ্রহণকারী প্রথিতযশা সাবেক বাংলাদেশী আন্তর্জাতিক ক্রিকেটার। বাংলাদেশ ক্রিকেট দলের পক্ষে ১৯৮৫-৮৬ সময়কালে আন্তর্জাতিক ক্রিকেট অঙ্গনে প্রতিনিধিত্ব করেছেন। ঘরোয়া প্রথম-শ্রেণীর ক্রিকেটে আবাহনী লিমিটেড ক্রিকেট দলে খেলেছেন শহিদুর রহমান। দলে তিনি মূলতঃ শীর্ষসারির ব্যাটসম্যানরূপে ডানহাতে ব্যাটিং করতেন। এছাড়াও দলের প্রয়োজনে ডানহাতে অফ ব্রেক বোলিংয়ে অংশ নিতেন। ইংল্যান্ডে অনুষ্ঠিত ১৯৮৬ সালে তৎকালীন টেস্ট বহির্ভূত দেশগুলোর অংশগ্রহণে আইসিসি ট্রফি প্রতিযোগিতায় অংশ নেন। জিম্বাবুয়ের বিপক্ষে প্রথম খেলতে নামেন। জিম্বাবুয়ের পর্বতসম ৩১৫ রানের জয়ের লক্ষ্যমাত্রায় নেমে বাংলাদেশ ১৭১ রানে অল-আউট হয়। খেলায় তিনি ১৪ রান করেছিলেন। পরের খেলায় কেনিয়ার বিপক্ষে ১৪৪ রানে ইনিংস শেষ করে। ৩ রান করলেও বাংলাদেশ দল নাটকীয়ভাবে নিম্নমূখী দলীয় সংগ্রহের খেলায় ৯ রানে জয় পেয়েছিল। ১৯৮৬ সালে দুইটি একদিনের আন্তর্জাতিকে অংশ নেয়ার সৌভাগ্য হয় তার। বাংলাদেশের ক্রিকেটের ইতিহাসে প্রথম ওডিআইয়ে সর্বোচ্চ রান সংগ্রাহকের ভূমিকায় অবতীর্ণ হয়েছিলেন। ৩১ মার্চ, ১৯৮৬ তারিখে মোরাতুয়ার টাইরোন ফার্নান্দো স্টেডিয়ামে জন প্লেয়ার গোল্ড লীফ ট্রফি প্রতিযোগিতায় পাকিস্তানের বিপক্ষে তার ওডিআই অভিষেক ঘটে। খেলায় চার নম্বরে ব্যাটিংয়ে নেমে তিনি ৬০ বল মোকাবেলা করে ৩৭ রান দলের সর্বোচ্চ রান সংগ্রহকারী ছিলেন। তবে, ওয়াসিম আকরাম, ইমরান খান ও আব্দুল কাদিরের ন্যায় খ্যাতনামা বোলারের বিপরীতে যথাযথভাবে রুখে না দাড়ানোয় বাংলাদেশ দল ৯৪ রানে অল-আউট হয়ে যায়। এরপর ২ মার্চ, ১৯৮৬ তারিখে ক্যান্ডির অ্যাসগিরিয়া স্টেডিয়ামে স্বাগতিক শ্রীলঙ্কার বিপক্ষে মাঠে নামেন। এ খেলায় পাঁচ নম্বরে ব্যাটিংয়ে নেমে ২৫ রানে প্যাভিলিয়নের পথে পা বাড়ান। বাংলাদেশ ১৩১ রানে আউট হলে শ্রীলঙ্কা ৭ উইকেটে জয় পায়। ১৯৮৫-৮৬ মৌসুমের পর তাকে আর কোন আন্তর্জাতিক খেলায় অংশগ্রহণ করতে দেখা যায়নি। Cricinfo profile of Shaheedur Rahman. Retrieved on 2007-08-23. Cricinfo Scorecard: Bangladesh vs. Pakistan (1986-03-31). Retrieved on 2007-08-23. Cricinfo Scorecard: Sri Lanka vs. Bangladesh (1986-04-02). Retrieved on 2007-08-23. ইএসপিএনক্রিকইনফোতে শহিদুর রহমান (ইংরেজি) {{ক্রিকেটআর্কাইভ}} টেমপ্লেটে "id" বা "ref" প্যারামিটার নেই ও উইকিউপাত্তেও তা নেই।
সোনালী রাউত

সোনালী রাউত হচ্ছেন একজন ভারতীয় মডেল এবং অভিনেত্রী। তিনি ২০১৪ সালে কালারসে সম্প্রচারিত জনপ্রিয় টেলিভিশন অনুষ্ঠান বিগ বস ৮-এ একজন প্রতিযোগী হিসেবে অংশগ্রহণ করেছেন। মডেল উজ্জ্বলা রাউত হচ্ছেন তার বড় বোন। ২০১০ সালে, সোনালী রাউত বার্ষিক কিংফিশার ক্যালেন্ডারের জন্য একটি মডেলিং অ্যাসাইনমেন্ট জয়লাভ করেছিলেন, যেখানে মডেলরা সাঁতারের পোষাকে উপস্থিত হয়েছিল। ২০১৪ সালে, রাউত বলিউড চলচ্চিত্র দ্য এক্সপোজে অভিনয় করেন, যেখানে তিনি একজন চলচ্চিত্র তারকার চরিত্রে অভিনয় করেছেন। এক সাক্ষাত্কারে, তিনি বলিউডকে "খুব একটা স্বাগতপূর্ণ নয়" বলে বর্ণনা করেছেন। তিনি ভারতীয় রিয়্যালিটি অনুষ্ঠান বিগ বস ৮-এ একজন প্রতিযোগী হিসেবে উপস্থিত হওয়ার জন্য কন্নড চলচ্চিত্র পরিচালক এস. কে. বাসীদ কর্তৃক পরিচালিত "৯৯% ইউজলেস ফেলোস" নামে একটি চলচ্চিত্রে অভিনয় করার প্রতিশ্রুতি থাকা সত্ত্বেও সেটিতে অভিনয় করেননি। তিনি বিগ বস ৮-এ একজন প্রতিযোগী হিসেবে উপস্থিত হয়েছিলেন এবং বিস্ময়কর ভোটের সিদ্ধান্তের পর প্রথম সপ্তাহেই ঘর থেকে উচ্ছন্ন হয়ে যান। অতঃপর ১১তম দিনে তিনি পুনরায় ঘরে প্রবেশ করেন এবং উক্ত আসরের একজন চূড়ান্ত প্রতিযোগীতে পরিণত হন। তিনি ১০৫তম দিনে পুনীত ইসারের সাথে ঘর থেকে উচ্ছন্ন হন। ২০১৬ সালে, রাউট গ্রেট গ্র্যান্ড মাস্তিতে শাইনী নামে এক গৃহকর্মীর চরিত্রে অভিনয় করেন, একই সাথে তিনি এই চলচ্চিত্রের "লিপস্টিক লাগা কে" গানে আইটেম গার্ল হিসেবে উপস্থিত হন। India TV Entertainment Desk (২৬ সেপ্টে ২০১৪)। "Bigg Boss 8: Sonali Raut to get evicted this Saturday! (see pics)"। India TV News। সংগ্রহের তারিখ সেপ্টে ২৭, ২০১৪।  Vickey Lalwani of the Mumbai Mirror (সেপ্টে ২৪, ২০১৪)। "Sonali Raut is 100 per cent useless, feels director Basheed"। Times of India। সংগ্রহের তারিখ সেপ্টে ২৭, ২০১৪।  "Kingfisher calendar hotties of 2010!"। India Today। ২০১০। সংগ্রহের তারিখ সেপ্টে ২৭, ২০১৪।  IST TNN (আগস্ট ১২, ২০১৪)। "Sonali Raut unhappy about preceding Chitrangada"। Times of India। সংগ্রহের তারিখ সেপ্টে ২৭, ২০১৪।  IANS Mumbai (২০১৪-০৯-২৫)। "Bollywood's not warm: Sonali Raut"। Hindustan Times। সেপ্টেম্বর ২৬, ২০১৪ তারিখে মূল থেকে আর্কাইভ করা। সংগ্রহের তারিখ সেপ্টে ২৭, ২০১৪।  Vickey Lalwani (অক্টো ২, ২০১৪)। "Bigg Boss 8: Sonali Raut returns to the show"। Times of India। সংগ্রহের তারিখ ৮ অক্টোবর ২০১৪।  "Bigg Boss 8 eviction: Sonali Raut is the first one to leave the house"। India Today। সেপ্টেম্বর ২৮, ২০১৪। সংগ্রহের তারিখ সেপ্টে ২৮, ২০১৪।  "Sonali Raut: Happy to be out of Bigg Boss at the right time"। India Today। ৫ জানুয়ারি ২০১৫। সংগ্রহের তারিখ ২০১৬-০৭-১৭। Sonali Raut, who was evicted from the house recently, is happy to step out after her stint on the show for 105 days.  Parande, Shweta (১৪ জুলাই ২০১৬)। "Great Grand Masti song Lipstick Laga Ke: Sonali Raut is HOT in this peppy number!"। India.com। সংগ্রহের তারিখ ১৬ জুলাই ২০১৬।  উইকিমিডিয়া কমন্সে সোনালী রাউত সংক্রান্ত মিডিয়া রয়েছে। টুইটারে সোনালী রাউত ইন্সটাগ্রামে সোনালী রাউত ফেসবুকে সোনালী রাউত ইন্টারনেট মুভি ডেটাবেজে সোনালী রাউত (ইংরেজি)
আ কাউন্টেস ফ্রম হংকং

আ কাউন্টেস ফ্রম হংকং (ইংরেজি: A Countess from Hong Kong) হল ১৯৬৭ সালে মুক্তিপ্রাপ্ত মার্কিন চলচ্চিত্র। এটি রচনা, পরিচালনা ও প্রযোজনা করেছেন চার্লি চ্যাপলিন। এতে প্রধান চরিত্রে অভিনয় করেছেন মার্লোন ব্র্যান্ডো, সোফিয়া লরেন, টিপ্পি হেড্রেন, ও সিডনি আর্ল চ্যাপলিন। এটি চ্যাপলিন পরিচালিত, প্রযোজিত ও রচিত এবং সুরারোপিত সর্বশেষ চলচ্চিত্র। এছারা এটি তার পরিচালিত দুটি চলচ্চিত্রের একটি যাতে তিনি নিজে অভিনয় করেন নি, অপরটি ছিল আ ওম্যান অব প্যারিস। মার্লোন ব্র্যান্ডো — অগডেন মেয়ার্স সোফিয়া লরেন — নাতশ্চা সিডনি আর্ল চ্যাপলিন — হার্ভি টিপ্পি হেড্রেন — মার্থা মেয়ার্স প্যাট্রিক কার্গিল — হাডসন অলিভার জনস্টন — ক্লার্ক মাইকেল মেডউইন — জন ফেলিক্স জন পল — ক্যাপ্টেন মার্গারেট রাদারফোর্ড — মিস গাউলসোয়ালো অ্যাঞ্জেলা স্কোলার — সোসাইটি গার্ল জেরাল্ডিন চ্যাপলিন — নৃত্যমঞ্চে তরুণী জোসেফিন চ্যাপলিন — নৃত্যমঞ্চে "কাউন্টেস" ভিক্টোরিয়া চ্যাপলিন — নৃত্যমঞ্চে "কাউন্টেস" চার্লি চ্যাপলিন — বৃদ্ধ তত্ত্বাবধায়ক চলচ্চিত্র মিশ্র ও ইতিবাচক পর্যালোচনা অর্জন করে এবং পর্যালোচনাভিত্তিক ওয়েবসাইট রটেন টম্যাটোসে ৫টি পর্যালোচনার ভিত্তিতে ছবিটির রেটিং স্কোর ৬০%। সমালোচক টিম হান্টার ও অ্যান্ড্রু স্যারিস, কবি জন বেৎজেমান, এবং পরিচালক ফ্রঁসোয়া ত্রুফো এই চলচ্চিত্রটিকে চ্যাপলিনের শ্রেষ্ঠ চলচ্চিত্র বলে বিবেচনা করেন। অভিনেতা জ্যাক নিকোলসন এই চলচ্চিত্রের বিশাল ভক্ত। Alexander Walker, Hollywood, England, Stein and Day, 1974 p345 "Big Rental Films of 1967", Variety, 3 January 1968 p 25. Please note these figures refer to rentals accruing to the distributors. "A Countess from Hong Kong (1967)"। রটেন টম্যাটোস। সংগ্রহের তারিখ ২৯ ডিসেম্বর ২০১৭।  Maltin, Leonard (সেপ্টেম্বর ১৯৯৪)। Leonard Maltin's Movie and Video Guide 1995। Signet। পৃষ্ঠা 263।  অলমুভিতে আ কাউন্টেস ফ্রম হংকং (ইংরেজি) ইন্টারনেট মুভি ডেটাবেজে আ কাউন্টেস ফ্রম হংকং (ইংরেজি) টিসিএম চলচ্চিত্র ডেটাবেজে আ কাউন্টেস ফ্রম হংকং রটেন টম্যাটোসে আ কাউন্টেস ফ্রম হংকং (ইংরেজি)
গুরুদুয়ারা সঙ্গতটোলা

গুরুদুয়ারা সঙ্গতটোলা বাংলাদেশের রাজধানী ঢাকায় অবস্থিত একটি শিখ ধর্মীয় উপাসনালয়। এটি ঢাকার বাংলাবাজারে ১৪ নম্বর শ্রীশদাস লেনে অবস্থিত। নবম শিখ গুরু তেগ বাহাদুর সতের শতকে আসাম থেকে ঢাকায় আসেন এবং ১৬৬৬-১৬৬৮ খ্রিস্টাব্দ পর্যন্ত প্রায় দুই বছর এখানে অবস্থান করেন। এসময় তিনি বাংলাবাজারে গুরুদুয়ারা সঙ্গতটোলা নির্মাণ করেন। সঙ্গতটোলার আদি স্থাপনাটি সম্ভবত বিলীন হয়ে গেছে। বর্তমান ভবনটি একটি দ্বিতল ভবন। এতে একটি ঘোরানো বা বাঁকানো বারান্দা আছে যা বাহির থেকে দেখা যায়। দেওয়ালে চাকতি ও তরবারির চিহ্ন আঁকা। সিঁড়ির পাশে একটি চওড়া দেয়াল এর ভাঙা অংশ দেখা যায়, যা থেকে মনে হয় এখানে এক বা একাধিক ঘর ছিল। ভবনের দ্বিতীয় তলায় রয়েছে প্রার্থনাঘর। প্রার্থনাঘরে শিখদের পবিত্র ধর্মগ্রন্থ গ্রন্থসাহেব রাখা আছে। এছাড়া এখানে তেগবাহাদুরের ছবিও সংরক্ষিত আছে। প্রায় সাড়ে তিনশ বছরের পুরনো এ উপাসনালয়টি এখন জরাজীর্ণ হয়ে পড়েছে। এর কিছু অংশ দখল হয়ে গেছে। নিচতলার অফিসকক্ষের দেয়াল এর আবরণ খুলে গেছে। সিঁড়ির ডান পাশের দেয়াল বহুদিন ধরে ভাঙা। পুরনো এই স্থাপনাটি প্রত্নতাত্ত্বিক নিদর্শন বা অন্য কোন সংরক্ষিত তালিকার অন্তর্ভুক্ত করা হয়নি। গুরুদুয়ারা নানকশাহী, ঢাকা এর সেবকগণ সঙ্গতটোলার দেখাশোনা করে থাকেন। প্রতিদিন সকালে একজন গ্রন্থি বা প্রার্থনাকারী সঙ্গতটোলায় প্রার্থনা করেন। এছাড়া প্রতি শনিবার কীর্তনের আয়োজন করা হয় যাতে স্থানীয় শিখ ধর্মাবলম্বীরা অংশ নিয়ে থাকেন। সঙ্গতটোলা সহ বাংলাদেশের পাঁচটি গুরুদুয়ারা ‘গুরুদুয়ারা ম্যানেজমেন্ট কমিটি বাংলাদেশ’ (আরইজিডি) এবং ভারতের পাঞ্জাব প্রদেশের সাম্পারদাই কার সেবা নামক সেবামূলক প্রতিষ্ঠানের যৌথ সহযোগীতায় পরিচালিত হয়। ভারতের শিখ ধর্মীয় সংগঠন ‘কারসেবা সারহালি’ থেকে গুরুদুয়ারাসমূহ পরিচালনার জন্য অর্থপ্রদান করা হয়। "শিখ, বাংলাপিডিয়া"।  "অস্তিত্বের সংকটে ৩৫০ বছরের সঙ্গতটোলা গুরুদুয়ারা, প্রথম আলো"।  "মুঘল ঢাকার মন্দির মসজিদ গির্জা"।
এমভি নাসরিন-১

এমভি নাসরিন-১ ছিল একটি লঞ্চ যা ২০০৩ সালের ৮ জুলাই বাংলাদেশের চাঁদপুরে মেঘনা নদীর নিকটে ডুবে যায়। এর মধ্যে থাকা ৭৫০জন যাত্রীর মধ্যে ২২০ জনকে উদ্ধার করা গিয়েছিল। "Hopes dying down: 15 bloated bodies recovered, more float downstream, no sight of sunken launch, raging currents frustrate rescuers, villagers keep vigil on Meghna banks"। The Daily Star। জুলাই ১১, ২০০৩। নভেম্বর ১৭, ২০০৩ তারিখে মূল থেকে আর্কাইভ করা। সংগ্রহের তারিখ নভেম্বর ১৭, ২০০৩।  "Bodies surfacing from ferry disaster"। Chicago Tribune। জুলাই ১১, ২০০৩। ২ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০১৩।  "Latest brings Bangladesh ferry disaster toll to 3000"। Sydney Morning Herald। জুলাই ১০, ২০০৩।  "Sunken Bangladesh ferry yet to be found"। DAWN। জুলাই ১২, ২০০৩।  "Ferry disaster in Bangladesh claims hundreds of lives"। World Socialist Web Site। জুলাই ১৯, ২০০৩।  "Shipping disasters timeline"। BBC। মার্চ ৩১, ২০০৬।  "High Court orders Tk 171m compensation for victims of 2003 launch capsize"। The Financial Express। Dhaka। জুন ৫, ২০১৭।  "HC upholds lower court verdict on compensation"। Daily Sun। Dhaka। জুন ৬, ২০১৭। সেপ্টেম্বর ১৬, ২০১৭ তারিখে মূল থেকে আর্কাইভ করা। সংগ্রহের তারিখ ডিসেম্বর ২৯, ২০১৭।
কোডি রামমূর্তী নাইডু

কোডি রামমূর্তী নাইডু (১৮৮২-১৯৪২), বা প্রফেসর রামমূর্তী, একজন ভারতীয় বডিবিল্ডার ছিলেন যিনি কুস্তির ক্ষেত্রে ভারতে প্রচুর সম্মান অর্জন করেছিলেন। শ্রীকাকুলাম জেলা থেকে আসা নাইডু, সমগ্র পাঞ্জাব জুড়ে এবং আন্তর্জাতিকভাবে কুস্তি প্রতিযোগিতায় আধিপত্য করেন। প্রফেসর রামুর্তি ভিজানাগারামের কলেজের শারীরিক শিক্ষা শিক্ষক হিসেবে কাজ করেছেন। তিনি বায়ু স্তম্ভনা (বায়ু প্রতিরোধ) এবং জল স্তম্ভনা (জল প্রতিরোধ)-এর গভীর জ্ঞান অর্জন করেছিলেন । যুক্তরাজ্যের রাজা পঞ্চম জর্জ তাকে 'কালিযুগের ভীম' উপাধি দিয়ে পুরস্কার প্রদান করা হয়। তিনি একটি সার্কাস প্রতিষ্ঠা করেন এবং প্রচুর অর্থ উপার্জন করেন, কিন্তু এর বড়ো ভাগই তিনি দান করে দেন। ভারতীয় স্বাধীনতা আন্দোলনে তিনি অনেক অবদান রাখেন। ভীম ভবানী তার সার্কাসে যোগ দিয়েছিলেন। "The Hindu : Indian Hercules"। ১৯ অক্টোবর ২০০৩ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৭।  "Vizianagaram District - Official WebSite"। ৬ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৭।  আভিজিত, গুপ্ত। "The Telegraph - Calcutta (Kolkata) | Metro | Man who lifted elephants"। দ্য টেলিগ্রাফ (কলকাতা)। সংগ্রহের তারিখ ২০১৭-১২-৩০।  https://web.archive.org/web/20070101035619/http://vizianagaram.ap.nic.in/ The Hindu ওয়েব্যাক মেশিনে আর্কাইভকৃত ১৯ অক্টোবর ২০০৩ তারিখে Dr. Shridevi S. Kody Rammoorthy : Luminaries of Andhra Pradesh 1976 Andhra Pradesh Sahitya Academi Hyderabad. https://web.archive.org/web/20081014035116/http://www.orkut.co.in/main#Community?cmm=117312743#Community?cmm=117312743
জাপানের সম্রাট

জাপানের সম্রাট হলেন জাপান রাষ্ট্রের প্রধান। ১৯৪৭ সালের সংবিধান অনুযায়ী, তিনি "রাষ্ট্র ও জনগণের ঐক্যের প্রতীক" এবং তার "সরকার সম্পর্কিত কোন ক্ষমতা" নেই। ঐতিহাসিকভাবে, তিনি শিন্তৌ ধর্মের সর্বোচ্চ কর্তৃপক্ষ। জাপানি ভাষায় সম্রাটকে তেন্নো (天皇?)  বলা হয়, যার অর্থ "স্বর্গীয় সার্বভৌম"। ইংরাজিতে আগে মিকাদো (帝?) শব্দটি ব্যবহার করা হত, এখন আর তা করা হয় না। Asakawa, Kan'ichi (1903). The Early Institutional Life of Japan. Tokyo: Shueisha. ওসিএলসি 4427686; see online, multi-formatted, full-text book at openlibrary.org Screech, Timon (2006). Secret Memoirs of the Shoguns: Isaac Titsingh and Japan, 1779–1822. London: RoutledgeCurzon. আইএসবিএন ০-৭০০৭-১৭২০-X; আইএসবিএন ৯৭৮-০-৭০০৭-১৭২০-০.  এই নিবন্ধটি একটি প্রকাশন থেকে অন্তর্ভুক্ত পাঠ্য যা বর্তমানে পাবলিক ডোমেইনে: চিসাম, হিউ, সম্পাদক (১৯১১)। ব্রিটিশ বিশ্বকোষ (১১তম সংস্করণ)। কেমব্রিজ ইউনিভার্সিটি প্রেস।  The Imperial Household Agency List of the Emperors, accompanied with the regents and shoguns during their reign and a genealogical tree of the imperial family The Emperor of Japan, explanation of the title of Emperor in the context of western terminology Japan opens imperial tombs for research Emperor of Japan's New Year Address 2017 (YouTube)
হরিদাস মিত্র

হরিদাস মিত্র ছিলেন আজাদ হিন্দ ফৌজের বিপ্লবী ও পশ্চিমবঙ্গের প্রাক্তন ডেপুটি স্পিকার। তার পুত্র অমিত মিত্র বর্তমান পশ্চিমবঙ্গ সরকারের অর্থমন্ত্রী।[তথ্যসূত্র প্রয়োজন] হরিদাস মিত্র নেতাজী সুভাষচন্দ্র বসু গঠিত আজাদ হিন্দ ফৌজের গোপন বাহিনীর অন্যতম প্রধান ছিলেন। দ্বিতীয় বিশ্বযুদ্ধ শেষে আরো তিনজন বিপ্লবী জ্যোতিষচন্দ্র বসু, পবিত্র রায় অমর সিং গিল সহ হরিদাস মিত্র ধরা পড়েন। বাকিদের সাথে রাজদ্রোহের অভিযোগে তারও মৃত্যুদন্ডের আদেশ হয় ১৯৪৫ সালের ১১ সেপ্টেম্বর। মহাত্মা গান্ধীর চেষ্টায় তাদের মৃত্যুদন্ড মকুব হয়। হরিদাস মিত্র সংসদীয় রাজনীতিতে যোগ দিয়ে ডেপুটি স্পীকার হন। তার স্ত্রী বেলা মিত্র স্বাধীনতা সংগ্রামী ও সমাজকর্মী হিসেবে জনপ্রিয় ছিলেন।[তথ্যসূত্র প্রয়োজন] জ্যোতিষচন্দ্র বসু। "ফাঁসির মঞ্চ থেকে ফিরে"। সংগ্রহের তারিখ ২৯ ডিসেম্বর ২০১৭।  "সিঙাপুর ডায়েরি ২"। সংগ্রহের তারিখ ২৯ ডিসেম্বর ২০১৭।  "When Mahatma saved Netaji's revolutionaries from gallows"। indianexpress.com। সংগ্রহের তারিখ ২৯ ডিসেম্বর ২০১৭।
এমভি নাজিমুদ্দিন

এমভি নাজিমুদ্দিন ছিল একটি ফেরী যা ২০০৮ সালের ১৩ মে বাংলাদেশের ঘোরাউতুরা নদীতে ডুবে যায়। এই দুর্ঘটনার ফলে কমপক্ষে ৪০জন যাত্রী প্রাণ হারায়। "Ferry sinks in Bangladesh storm"। BBC News। ১৩ মে ২০০৮।  "44 killed in Bangladesh ferry disaster"। DAWN। AFP। ১৪ মে ২০০৮।
এমভি সালাহউদ্দিন-২

এমভি সালাহউদ্দিন-২ ছিল একটি লঞ্চ যা ২০০২ সালের ৩ মে বাংলাদেশের ঢাকার দক্ষিণে, চাঁদপুরের ষাটনলে মেঘনা নদীতে রাত্রিবেলা ডুবে যায়। এই দুর্ঘটনার কবলে পড়ে ৪৫০ জনেরও অধিক লোক প্রাণ হারায়। ২০০২ সালের ০৩ মে এই দিনে ঢাকা-কালাইয়া-রাঙ্গাবালীর সালাউদ্দিন-২ চাঁদপুরের ষাটনলে ঝড়ের কবলে ডুবে যায়। ৪৫০ জনের অধিক মারা যায়,বেঁচে ফিরে ১০০ এর মতো। "Ferry Wreck Yields Over 300 Bodies"। The Washington Post। ৭ মে ২০০২।  "Grim search for ferry victims"। CNN। ৫ মে ২০০২।  Ahmed, Anis; Ahmed, Nizam (৬ মে ২০০২)। "Over 300 bodies fished out: Bangladesh ferry mishap"। The Tribune। Chandigarh, India। Reuters।  "Bangladesh sees 2nd ferry disaster in just over a week"। Daily News। Colombo। ১১ মে ২০০২।  Ashraf, Nazmul (২২ মে ২০০২)। "Two shipping officials suspended for ferry tragedy"। Gulf News। [স্থায়ীভাবে অকার্যকর সংযোগ] Faruk, Mohiuddin (১৫ আগস্ট ২০১৪)। "Perfunctory punishment for ferry accident deaths"। Prothom Alo। ৪ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৭।  Maritime Matters Shipping News: Passenger ship and cruise news from around the world, Jan 2002 to June 2002
এমভি সৌরভ

এমভি সৌরভ ছিল একটি ফেরী যা ২০০৮ সালের ২৯ ফেব্রুয়ারি বাংলাদেশের বুড়িগঙ্গা নদীতে ডুবে যায়। এই দুর্ঘটনার কবলে পড়ে কমপক্ষে ৩৯জন লোক প্রাণ হারায়। Bangladesh death toll rises to 39, BBC News, 29 February 2008 "BIWTA salvages sunken ferry, toll rises to 39"। Bangladesh News। ১ মার্চ ২০০৮। ২৩ নভেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৭।  "Survey token issued to totally unfit launch"। The Daily Star। ৭ মার্চ ২০০৮।
দি ইমিগ্র্যান্ট (১৯১৭-এর চলচ্চিত্র)

দি ইমিগ্র্যান্ট (ইংরেজি: The Immigrant, বাংলা অনুবাদ: অভিবাসী) হল চার্লি চ্যাপলিন রচিত ও পরিচালিত ১৯১৭ সালের মার্কিন প্রণয়ধর্মী হাস্যরসাত্মক নির্বাক চলচ্চিত্র। এতে চ্যাপলিনের দ্য ট্রাম্প চরিত্রটি অভিবাসী হিসেবে মার্কিন যুক্তরাষ্ট্রে আসে এবং আটলান্টিক মহাসাগরে চুরির দায়ে অভিযুক্ত হয় এবং যাত্রাপথে এক তরুণীর প্রেমে পড়ে। এতে তরুণী চরিত্রে অভিনয় করেন এডনা পারভায়েন্স। এছাড়া অন্যান্য ভূমিকায় অভিনয় করেন এরিক ক্যাম্পবেল, আলবার্ট অস্টিন ও হেনরি বার্গম্যান। চ্যাপলিনের চরিত্রটি একজন অভিবাসন কর্মকর্তাকে লাথি দিচ্ছে এই দৃশ্যকে পরবর্তীতে ১৯৫২ সালে চ্যাপলিনের আমেরিকা-বিরোধিতার চিত্র হিসেবে তুলে ধরে তাকে মার্কিন যুক্তরাষ্ট্র থেকে বেরিয়ে যেতে বাধ্য করা হয়। ১৯৯৮ সালে দ্য ইমিগ্র্যান্ট "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে ছবিটি সংরক্ষণের জন্য নির্বাচন করে। চার্লি চ্যাপলিন — দ্য ট্রাম্প / অভিবাসী এডনা পারভায়েন্স — অভিবাসী এরিক ক্যাম্পবেল — প্রধান খাদ্য পরিবেশক আলবার্ট অস্টিন — অভিবাসী হেনরি বার্গম্যান — চিত্রশিল্পী কিটি ব্র্যাডবারি — মা ফ্র্যাঙ্ক জে. কোলম্যান — জাহাজের অফিসার টম হ্যারিংটন — বিবাহের রেজিস্টার জেমস টি. কেলি — রেস্তোরাঁয় উদ্ভট ব্যক্তি জন র‍্যান্ড — অর্থহীন খাবার গ্রহণকারী আমেরিকার তৎকালীন প্রায় সকল চলচ্চিত্রের মত দি ইমিগ্র্যান্ট ছবিটিতেও মার্কিন যুক্তরাষ্ট্রের চলচ্চিত্র সেন্সর বোর্ড কর্তৃক কিছু দৃশ্য বাতিল করা হয়। শিকাগো সেন্সর বোর্ড ছবিতে দুটি দৃশ্য কর্তন করতে বলে, প্রথমটি মানিব্যাগ চুরি করে পালিয়ে যাওয়া শেষ দৃশ্য এবং দ্বিতীয়টি হল অপমান হিসেবে নাকে আঙুল গোঁজা। চার্লি চ্যাপলিনের চলচ্চিত্র তালিকা Complete National Film Registry Listing "Official Cut-Outs by the Chicago Board of Censors"। Exhibitors Herald। New York City: Exhibitors Herald Company। 5 (2): 33। ৭ জুলাই ১৯১৭। সংগ্রহের তারিখ ২৯ ডিসেম্বর ২০১৭।  উইকিমিডিয়া কমন্সে দি ইমিগ্র্যান্ট (১৯১৭-এর চলচ্চিত্র) সংক্রান্ত মিডিয়া রয়েছে। ইন্টারনেট আর্কাইভে দি ইমিগ্র্যান্ট (১৯১৭-এর চলচ্চিত্র) নামে স্বল্পদৈর্ঘ্য চলচ্চিত্র বিনামূল্যে ডাউনলোডের জন্য অবমুক্ত আছে [আরও] ইন্টারনেট মুভি ডেটাবেজে দি ইমিগ্র্যান্ট (ইংরেজি) অলমুভিতে The Immigrant (ইংরেজি)
মোহাম্মদ আবুল খায়ের

মোহাম্মদ আবুল খায়ের হলেন বাংলাদেশের একজন প্রখ্যাত রাজনীতিবিদ, মুক্তিযোদ্ধা ও সমাজসেবক। তিনি জাতির পিতা বঙ্গবন্ধু শেখ মুজিবুর রহমানের ৭'ই মার্চের ভাষণ রেকর্ড করেছিলেন। মুক্তিযুদ্ধে অনন্য সাধারণ অবদানের জন্য ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়। আবুল খায়ের ছিলেন তৎকালীন পূর্ব পাকিস্তানের ( বর্তমান বাংলাদেশ) ফরিদপুর জেলার পাঁচ আসনের (বর্তমান গোপালগঞ্জ-১ আসন) আওয়ামী লীগের সংসদ সদস্য। নজরুল সংগীতশিল্পী খায়রুল আনাম শাকিল তার পুত্র। ৭ মার্চ ১৯৭১ সালে বঙ্গবন্ধুর কাঙ্খিত ভাষণ রেডিও এবং টেলিভিশনে প্রচারে নিষেধাজ্ঞা ছিল। এই নিষেধাজ্ঞা উপেক্ষা করে তৎকালীন পাকিস্তান আন্তর্জাতিক চলচ্চিত্র করপোরেশনের ব্যবস্থাপনা পরিচালক ও ফরিদপুর জেলার পাঁচ আসনে (বর্তমান গোপালগঞ্জ-১ আসন) সংসদ সদস্য এম আবুল খায়ের ভাষণটির অডিও ধারণ করেছিলেন। ভাষণটির অডিও মঞ্চের নিচে থেকে ধারণ করা হয়। ১৯৭১ সালের ১৭ মার্চ বঙ্গবন্ধুর জন্মদিনে আবুল খায়ের এমএনএ ভাষণের অডিও ও ভিডিও রেকর্ডিংয়ের অনুলিপি বঙ্গবন্ধুর বাসভবনে গিয়ে উপহার দেন। অডিও রেকর্ডটি এম আবুল খায়েরের মালিকানাধীন রেকর্ড লেবেল ঢাকা রেকর্ডে বিকশিত এবং আর্কাইভ করা হয়। ভাষণের অডিওর একটি অনুলিপি ভারতে পাঠানো হয়। পরবর্তীতে ভারতীয় এইচএমভি রেকর্ডস দ্বারা অডিওর ৩০০০ অনুলিপি করে তা সারা বিশ্বে বিতরণ করা হয়। এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা। "স্বাধীনতা পুরস্কারপ্রাপ্ত ব্যক্তি/প্রতিষ্ঠানের পরিচিতি"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১৮ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৭।  "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৭।  "ঐতিহাসিক সাতই মার্চের ভাষণ ধারণ করেছিলেন আবুল খায়ের"। প্রিয়.কম। ২৩ নভেম্বর ২০১৭। ২৯ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ৮ মার্চ ২০২২।  Khairul Anam Shakil: Spreading Nazrul’s original tunes, New Age, 14 June 2019 ইংরেজি ভাষায় যেভাবে ভাষণের অডিও-ভিডিও ধারণ করা হয়েছিল, ভোরের কাগজ, ৭ মার্চ ২০২০ সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ২৯ ডিসেম্বর ২০১৭। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  ইউআরএল–উইকিসংযোগ দ্বন্দ্ব (সাহায্য) "স্বাধীনতা পদকের অর্থমূল্য বাড়ছে"। কালেরকন্ঠ অনলাইন। ২ মার্চ ২০১৬। সংগ্রহের তারিখ ২৯ ডিসেম্বর ২০১৭।  "এবার স্বাধীনতা পদক পেলেন ১৬ ব্যক্তি ও সংস্থা"। এনটিভি অনলাইন। ২৪ মার্চ ২০১৬। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৭।